**ПРИЛОЖЕНИЕ № 1 КЪМ РЕШЕНИЕ № 4, ГЛАСУВАНО НА ЗАСЕДАНИЕ НА ОБЩИНСКИ СЪВЕТ – ТРЯВНА НА 17.01.2018 Г., ПРОТОКОЛ № 1**

**ОБЩИНА ТРЯВНА**

**Д О Г О В О Р**

**ЗА УПРАВЛЕНИЕ НА ГОРСКИТЕ ТЕРИТОРИИ – ОБЩИНСКА СОБСТВЕНОСТ**

………………………………………….

Днес, ………………………2018 г., в гр. Трявна, на основание чл. 181, ал. 1, т. 1б и ал. 2 от Закона за горите и Решение № 4 от 17.01.2018 г. на Общински съвет – Трявна, се сключи настоящият договор между:

**ОБЩИНА ТРЯВНА**, ул. “Ангел Кънчев” №21, ЕИК 000215946, представлявана от Дончо Тихолов Захариев – Кмет на Община Трявна, наричан накратко **СОБСТВЕНИК**  и

**„ЗДРАВЕЦ“ ЕООД – гр. Трявна**, с ЕИК 107564271, адрес на управление гр. Трявна, ул. Ангел Кънчев» № 89, представлявано от Управителя………………………………………………………………………… с ЕГН ………………. наричан по-долу **ПОЛЗВАТЕЛ.**

**І. ПРЕДМЕТ И СРОК НА ДОГОВОРА**

**Чл. 1** /1/ **СОБСТВЕНИКЪТ** предоставя на **ПОЛЗВАТЕЛЯ** за управление горските територии - общинска собственост (територии по смисъла на чл. 2, ал. 2 от Закона за горите), което включва управление, възпроизводство, залесяване, изпълнение и поддържане на мерки и мероприятия за защита на горските територии, ползване и опазване на горските територии, възлагане изпълнението на дейности в горските територии – общинска собственост, и ползване на дървесина и недървесни горски продукти, както и разпореждането с дървесина и недървесни горски продукти по ред, определен със Закона за горите и поднормативните актове към този закон.

/2/ Конкретните горски територии за ползване на дървесина се одобряват от общинския съвет, заедно с одобряване на изготвен от **ПОЛЗВАТЕЛЯ** годишен план за ползването на дървесина.

**Чл. 2** Настоящият договор се сключва за срок от една година, считано от датата на подписването му.

**ІІ. ЦЕНА И НАЧИН НА ПЛАЩАНЕ**

**Чл. 3 За възложените дейности за ползване на дървесина от горските територии, ПОЛЗВАТЕЛЯТ** заплаща на **СОБСТВЕНИКА** цена в размер на:

* един обезличен, плътен кубически метър трупи – 20 лв. без ДДС;
* един обезличен плътен кубически метър дърва – 12 лв. без ДДС.

**Чл. 4** За добитата дървесина от горските територии **ПОЛЗВАТЕЛЯТ** се отчита пред **СОБСТВЕНИКА** в срок до 31 януари 2019 г., за което се съставя протокол, подписан от управителя на фирмата, лицензиран лесовъд и комисия, назначена със заповед на кмета на общината.

**Чл. 5** Дължимата по чл.3 от договора сума се внася ежегодно в касата на Община Трявна, след съставяне и подписване на протокола по чл.4.

 **IIІ. ПРАВА И ЗАДЪЛЖЕНИЯ НА СОБСТВЕНИКА**

 **Чл. 6 СОБСТВЕНИКЪТ** предоставя за управление горските територии - общинска собственост, съгласно уговореното в настоящия договор.

 **Чл. 7** **СОБСТВЕНИКЪТ** има право:

 1. да упражнява контрол по изпълнението на договора, без да пречи на оперативната дейност на **ПОЛЗВАТЕЛЯ**. Указанията на **СОБСТВЕНИКА** в изпълнение на това му правомощие са задължителни за **ПОЛЗВАТЕЛЯ**, доколкото не пречат на неговата самостоятелност и не излизат извън рамките на предмета на този договор;

 2. да изисква присъствие на представител на **ПОЛЗВАТЕЛЯ**, когато това се налага, при извършване на проверки и съставяне на протоколи;

 3. да получи цената по чл.3, съгласно уговореното в този договор;

 4. да получи при поискване всички документи, необходими за упражняване на контрол върху изпълнението на договора.

**IV. ПРАВА И ЗАДЪЛЖЕНИЯ НА ПОЛЗВАТЕЛЯ**

**Чл. 8** **ПОЛЗВАТЕЛЯТ** управлява и стопанисва горските територии - общинска собственост с грижата на добър стопанин, при спазване на разпоредбите на Закона за горите, Правилника за прилагане на Закона за горите, поднормативните актове, действащата нормативна уредба на Р България и решенията на Общински съвет - Трявна.

 **Чл. 9** **ПОЛЗВАТЕЛЯТ** има право да организира и възлага изпълнението на дейности в горските територии – общинска собственост, за ползване на дървесина и недървесни горски продукти, да провежда процедури и да сключва договори за възлагане на дейности и продажба на дървесина и недървесни горски продукти по ред, определен с Наредбата за условията и реда за възлагане изпълнението на дейности в горските територии – държавна и общинска собственост и за ползването на дървесина и недървесни горски продукти, приета с ПМС № 316 от 24.11.2011 г. и решенията на общинския съвет.

 **Чл. 10** **ПОЛЗВАТЕЛЯТ** е длъжен:

 1. да управлява общинските гори, съгласно одобрения лесоустройствен проект;

 2. да спазва изискванията на действащите нормативни документи за техническа безопасност и охрана на труда и носи отговорност при злополуки;

 3. да спазва изискванията при работа в горите, попадащи във вододайни зони;

 4. да изгражда извозните пътища, необходими за усвояване на дървесината и да поддържа горските пътища към и в обекта, където се извършва сечта и извоза за своя сметка или да възлага тези свои задължения на лицата, с които сключва договори;

 5. да контролира маркирането на дървесина, изпълнението на сключените договори и почистването на сечището съвместно със сечта;

 6. да се отчита съгласно условията на този договор и да представя копия от сключените договори за възлагане изпълнението на дейности в предоставените му горски територии;

 7. да изпълнява и поддържа мерки и мероприятия за защита на горските територии по смисъла на Глава шеста от Закона за горите;

 8. да опазва горските територии на общината в съответствие с Глава тринадесета от Закона за горите.

 **Чл. 11** **ПОЛЗВАТЕЛЯТ** носи пълна отговорност при констатиране на извършени нарушения на действащото законодателство в поверените му за управление горски територии.

**Чл. 12** **ПОЛЗВАТЕЛЯТ** няма право да се разпорежда, да отдава под наем или аренда имотите в горските територии, предоставени му за управление.

 **Чл. 13** Процедурите за ползване на дървесина се провеждат след изготвен от **ПОЛЗВАТЕЛЯ** годишен план за ползването на дървесина, който се одобрява от кмета на общината, по решение на общинския съвет.

 **Чл. 14** **ПОЛЗВАТЕЛЯТ** е длъжен да изготвя и представя в общинския съвет годишния план ежегодно до 31 октомври. Одобрения годишният план се публикува на интернет страницата на съответната община в срок до 15 ноември.

 **Чл. 15** Ползвателят е длъжен да упражнява стриктен контрол по извършване на сечите и дейности по освидетелстване на сечищата.

 **V. САНКЦИИ И НЕУСТОЙКИ**

 **Чл. 16** При установено несъответствие между отчетеното и транспортирано количество дървесина **ПОЛЗВАТЕЛЯТ** заплаща на **СОБСТВЕНИКА** разликата в количеството, умножено по двойния размер на цената по чл.3 от този договор.

 **Чл. 17** При ползване на горските територии не по предназначение и по начин различен от посочения в този договор **ПОЛЗВАТЕЛЯТ** дължи на **СОБСТВЕНИКА** неустойка в размер на 5 000 (пет хиляди) лева. В този случай **СОБСТВЕНИКЪТ** може да прекрати договора едностранно без предизвестие.

 **Чл. 18** В случай на констатирани други нарушения от упълномощени контролни органи **ПОЛЗВАТЕЛЯТ** заплаща на **СОБСТВЕНИКА** неустойка в размер на 500 лева за всяко нарушение.

**Чл. 19** При констатирани други нарушения по настоящия договор от страна на **ПОЛЗВАТЕЛЯ,** същият дължи на собственика неустойка в размер на 2 000 (две хиляди) лева.

**VІ . ПРЕКРАТЯВАНЕ НА ДОГОВОРА**

**Чл. 20**. Договорът се прекратява:

1. по взаимно съгласие с писмено споразумение между страните;

2. с изтичане на договорения срок;

3. едностранно без предизвестие от **СОБСТВЕННИКА** при неизпълнение клаузите на договора от страна на **ПОЛЗВАТЕЛЯ;**

4. от **СОБСТВЕНИКА** или **ПОЛЗВАТЕЛЯ** с едномесечно писмено предизвестие до другата страна;

5. едностранно от **СОБСТВЕНИКА** със седемдневно предизвестие при решение на Общински съвет - Трявна.

**VІІ. ОБЩИ РАЗПОРЕДБИ**

**Чл.21**. Настоящият договор може да бъде променян или допълван от страните с писмено споразумение, неразделна част от договора.

**Чл.22**. Договорът се сключва на основание Решение № 4 от 17.01.2018 г. на Общински съвет – Трявна.

За неуредените в договора въпроси се прилагат разпоредбите на действащото законодателство на Република България.

 Настоящият договор се състави и подписа в три еднообразни екземпляра – един за **ПОЛЗВАТЕЛЯ**  и два за **СОБСТВЕНИКА.**

 **ДОГОВАРЯЩИ СЕ:**

**СОБСТВЕНИК, ПОЛЗВАТЕЛ,**

**КМЕТ ”ЗДРАВЕЦ”ЕООД**

**НА ОБЩИНА ТРЯВНА: УПРАВИТЕЛ:**

**ДОНЧО ЗАХАРИЕВ**

**ПРЕДСЕДАТЕЛ НА ОБЩИНСКИ СЪВЕТ – ТРЯВНА:**

**/ СИЛВИЯ КРЪСТЕВА /**